34. ΑΠΟΦΑΣΙΣ ΥΠΟΥΡΓΟΥ ΠΡΟΕΔΡΙΑΣ ΚΥΒΕΡΝΗΣΕΩΣ Αριθ. 24309/Γ της 22/23 Ιουν. 1978 (ΦΕΚ Β΄ 564) Περί προϋποθέσεων χορηγήσεως ατελείας χάρτου. ΄Εχοντες υπ’ όψιν: α)Τας διατάξεις του Ν.Δ. 744/70. β)Το άρθρ. 20 παρ. 1 και 2 του Α.Ν. 1092/38 (ως ετροποποιήθη δι’ άρθρ. 32 του Α.Ν. 1169/38). γ)Το άρθρ. 27 παρ. 4 και 5 του Α.Ν. 1092/38 ως ετροποποιήθησαν δια των Α.Ν. 1169/38 και 1683/39. δ)Το άρθρ. 2 παρ. 1 του Α.Ν. 582/45 ως ετροποποιήθη δι’ άρθρ. 1 του Ν.Δ. 178/46. ε)Τας διατάξεις του Ν.Δ. 216/74. ς)Τον Νόμ. 506/1976. ζ)Την υπ’ αριθ. Α.63/3/28856/1977 κοινήν απόφασιν των Πρωθυπουργού και Υπουργού Προεδρίας Κυβερνήσεως, αποφασίζομεν: 1.Ατέλεια χάρτου χορηγείται εις πάσαν εφημερίδα ή περιοδικόν εφ’ όσον τηρούν τας διατάξεις περί τύπου, ατελείας χάρτου, όρων κυκλοφορίας τρόπου και τιμής πωλήσεως κ.λ.π. Προς απόδειξιν της νομίμου εκδόσεως τούτων υποβάλλονται τα σχετικά έντυπα, έτερα δικαιολογητικά ή εν αδυναμία υπάρξεως τούτων υπεύθυνοι δηλώσεις βάσει του Ν.Δ. 105/67. 2.Αι υπό του άρθρ. 20 παρ. 1 προβλεπόμεναι διατακτικαί παροχής ατελείας χάρτου χορηγούνται ανά τρίμηνον πάντως ουχί ενωρίτερον του δεκαημέρου του προηγουμένου της ενάρξεως τούτου, εκτός εάν πρόκεται περί εφημερίδων ή περιοδικών εκδιδομένων κατ’ αραιότερα του 10ημέρου χρονικά διαστήματα, ότε επιτρέπεται η ενωρίτερον χορήγησις διατακτικής δια την αναγκαιούσαν δια την έκδοσιν ενός μόνον φύλλου ποσότητος. 3.Επί νεοεκδιδομένων ή επανεκδιδομένων ημερησίων εφημερίδων ουδείς περιορισμός υφίσταται ως προς τον αριθμόν των εκτυπωθησομένων αντιτύπων ή των σελίδων δια τα δέκα πρώτα φύλλα τούτων. Προκειμένου περί νεοεκδιδομένων ή επανεκδιδομένων μη ημερησίων εφημερίδων και περιοδικών ο αριθμός των εκτυπωθησομένων αντιτύπων δια τα τέσσαρα πρώτα φύλλα καθορίζεται ως κάτωθι: α)Εβδομαδιαίαι, δισεβδομαδιαίαι, τρισεβδομαδιαίαι εφημερίδες και περιοδικά: Ουδείς περιορισμός δια τα τέσσαρα πρώτα φύλλα. Δια τα υπόλοιπα φύλλα ισχύουν τα αντίστοιχα όρια του άρθρ. 27 του Α.Ν. 1092/38. β)Δεκαπενθήμεροι, εικοσαήμεροι εφημερίδες και περιοδικά: Ουδείς περιορισμός δια τα δύο πρώτα φύλλα. Δια τα υπόλοιπα φύλλα ισχύουν τα αντίστοιχα όρια του άρθρ. 27 του Α.Ν. 1092/38. γ)Μηνιαίαι εφημερίδες ως και μηνιαία, διμηνιαία ή τριμηνιαία περιοδικά: Ουδείς περιορισμός δια το πρώτον φύλλον. Δια τα υπόλοιπα φύλλα ισχύουν τα αντίστοιχα όρια του άρθρ. 27 του Α.Ν. 1092/38. (Αντί της σελ. 330,05(α) Σελ. 330,05(β) Τεύχος 681-Σελ. 131 Δημοσιογραφικός χάρτης 18.Τ.γ.32-34 4.Προκειμένου περί νεοεκδιδομένων ή επανεκδιδομένων εφημερίδων ή περιοδικών εφ’ όσον κυκλοφορούν μέσω πρακτορείου δια τον υπολογισμόν του ανωτέρου ορίου εκτυπώσεως φύλλων μέχρις υποβολής των δελτίων κυκλοφορίας λαμβάνεται υπ’ όψιν η κυκλοφορία Αθηνών-Πειραιώς, εις περίπτωσιν δε αποδεδειγμένης εξαντλήσεως του χορηγηθέντος χάρτου, δύναται να επαναλαμβάνεται η χορήγησις εις ίσην ποσότητα εφ’ άπαξ. Η παρούσα παράγραφος έχει εφαρμογήν μόνον εις περίπτωσιν καθ’ ην η καθυστέρησις υποβολής των δελτίων κυκλοφορίας των πρακτορείων οφείλεται εις ανωτέραν βίαν μη δυναμένην πάντως να νοηθή πέραν του διμήνου από της λήξεως του μηνός εις ον αφορούν, μετά την παρέλευσιν του οποίου δεν είναι δυνατή η χορήγησις ατελείας χάρτου άνευ δελτίου κυκλοφορίας. 5.Καθαρώς νομικά περιοδικά δικαιούνται εκτυπώσεως αριθμού φύλλων μέχρι 50% των πωλουμένων. 6.Μικράς κυκλοφορίας μη ημερήσιαι εφημερίδες και περιοδικά μη υπερβαίνοντα εις πώλησιν τα 5.000 τεύχη κατ’ έκδοσιν και ανεξαρτήτως τρόπου κυκλοφορίας δικαιούνται εκτυπώσεως αριθμού φύλλων μέχρι 50% επί πλέον των πράγματι πωλουμένων. 7.Δια την χορήγησιν ατελείας χάρτου εις περιοδικά και μη ημερησίας εφημερίδας απαιτείται όπως πλην των υπό του νόμου προβλεπομένων δηλώσεων κυκλοφορίας, αύτη βεβαιούται και υπό του οικείου ασφαλιστικού οργανισμού. 8.Οι εκδόται εφημερίδων και περιοδικών υποχρεούνται να υποβάλλουν εις την Γενικήν Γραμματείαν Τύπου και Πληροφοριών πέντε τεύχη κατ’ έκδοσιν το αργότερον εντός πέντε ημερών από της κυκλοφορίας. Δια τας εφημερίδας και περιοδικά εκδιδόμενα εκτός περιοχής Πρωτευούσης, η υποβολή γίνεται μέσω των Αστυνομικών Τμημάτων ή Σταθμών Χωροφυλακής της περιοχής εις ους η υποβολή των πέντε αντιτύπων δέον να γίνεται εντός του ως άνω χρόνου, υποχρεουμένων των Αστυνομικών Αρχών όπως διαβιβάζουν αμελλητί τα αντίτυπα εις την Γενικήν Γραμματείαν Τυπου και Πληροφοριών. 9.Η παρούσα ισχύει από της δημοσιεύσεώς της. Η παρούσα δημοσιευθήτω δια της Εφημερίδος της Κυβερνήσεως. Σελ. 330,06(β) Τεύχος 681-Σελ. 132 18.Τ.γ.34 Δημοσιογραφικός χάρτης 